google/wiki40b huggingface dataset:
Ventelay

Poloha

Obec má rozlohu 14,74 km². Najvyšší bod je položený 206 m n. m. a najnižší bod 77 m n. m.

Obyvateľstvo

Počet obyvateľov obce je 252 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Porchères

Poloha

Obec má rozlohu 13,19 km². Najvyšší bod je položený 85 m n. m. a najnižší bod 12 m n. m.

Obyvateľstvo

Počet obyvateľov obce je 889 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grandvals

Poloha

Obec má rozlohu 12,84 km². Najvyšší bod je položený 1 235 m n. m. a najnižší bod 1 018 m n. m.

Obyvateľstvo

Počet obyvateľov obce je 78 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aisypos z Élidy

Aisypos (starogr. Αἴσυπος – Aisypos) bol olympijský víťaz v jazdeckých pretekoch pravdepodobne v roku 400 pred Kr.
Aisypos, syn olympijského víťaza Timóna z Élidy, bol na 95. hrách v Olympii korunovaný olivovým vencom za víťaztvo v jazdeckých pretekoch. Na olympijských hrách dostihy (kelés) ako súťažnú disciplínu predstavili divákom po prvýkrát v roku 648 pred Kr. Pretekári na hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.
Sochy Aisypa a Timóna stáli kedysi v olympijkej Altide. Ešte nezničené ich videl v druhom storočí grécky cestovateľ Pausanias, ktorý o tom uvádza: „V Altide je umiestnený vedľa Timosthenovej sochy Timón a Timónov syn Aisypos, dieťa sediace na koni. Chlapec bol totiž tiež víťaz, a to s pretekárskym koňom a Timón bol vyhlásený za víťaza v jazde s vozom. Timónovi a jeho synovi vytvoril sochy Daidalos zo Sikyónu, ktorý taktiež zhotovil Éliďanom víťazný tropaion z lakedaimonskej bitky v Altide.“
Petr Žaluda

Vzdelanie

V rokoch 1984 – 1989 študoval na Vysokom učení technickom v Brne. Neskôr absolvoval študijné programy na univerzite v holandskom Utrechte a na britskej Sheffield Business School.

Kariéra

Kariéru začal v roku 1989 ako asistent v brnianskej továrni Zetor. Potom pracoval v holandskej poradenskej spoločnosti Stork Demtec. V rokoch 1993 až 1996 pracoval v spoločnosti Ernst & Young. Od roku 1996 bol generálnym riaditeľom a predsedom predstavenstva dôchodkového fondu poisťovne Winterthur a od roku 2002 viedol celú skupinu tejto spoločnosti v Česku a na Slovensku. Od februára 2008 bol predsedom predstavenstva a generálnym riaditeľom Českých dráh. Po nástupe Zdeňka Žáka na post ministra dopravy bol Žaluda 30. júla 2013 odvolaný dozornou radou z funkcie predsedu predstavenstva. Bolo to niekoľko dní po personálnych zmenách v dozornej rade.
Zámok Gien

Zámok Gien (franc. Château de Gien) sa nachádza v obci Gien v departemente Loiret, región Centre-Val de Loire, a patrí k zámkom pri Loire.
Zámok dala vybudovať v roku 1484 francúzska regentka Anna z Beaujeu na mieste kráľovského poľovníckeho zámku. Anna bola najstaršia dcéra kráľa Ľudovíta XI. a Šarloty Savojskej.
Po Anninej smrti sa zámok vrátil naspäť do vlastníctva koruny. Na zámku v roku 1523 podpísal kráľ František I. dokument ustanovujúci jeho matku Lujzu Savojskú za regentku Francúzska.
V zámku za zdržiaval Henrich III. i Anna Rakúska. Vo veku 13 rokov sa tu skrýval Ľudovít XIV. po prehratej bitke prí Bléneau.
V roku 1823 zámok kúpil departement Loiret a od roku 1952 tu sídli Medzinárodné múzeum poľovníctva.
Villers-la-Combe

Poloha

Obec má rozlohu 5,88 km². Najvyšší bod je položený 823 m n. m. a najnižší bod 617 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Suicide Blonde

Písanie a nahrávanie

Skladbu napísali Michael Hutchence a Andrew Farriss zo skupiny INXS potom, ako sa opäť stretli po svojom ročnom odpočinku v roku 1989. Nahrávanie skladby „Suicide Blonde“ ukazuje, že skupina bola ovplyvnená ako staršou, tak aj novšou tvorbou. Bicie nahrané Jonom Farrissom ukazujú vplyv tanečnej hudby, a to predovšetkým žánru acid house, ktorý bol vtedy v Spojenom kráľovstve populárny. Podobne bolo samplované aj blues harp intro skladby, ktoré nahral Cherlie Musselwhite. Hlavný riff skladby je jednoduchým prerobením hlavného riffu ich singlu „Original Sin“ z roku 1984.
Viols-en-Laval

Poloha

Obec má rozlohu 16,03 km². Najvyšší bod je položený 320 m n. m. a najnižší bod 186 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luigi Cavalli-Sforza

Kariéra

Narodil sa v Taliansku. V rokoch 1951 až 1962 pôsobil ako profesor genetiky na University of Parma v Parme v Taliansku. Od roku 1970 pôsobí na Stanford University. Je emeritným profesor na School of Medicine na Stanford University.

The Kistler Prize

V roku 2002 mu bola udelená The Kistler Prize. Je jedným zo zakladateľov Human Genome Diversity Project.
Barbora Špotáková

Osaka 2007

Na MS v atletike 2007 vyhrala pokusom z tretej série (67,07 m). Druhá Christina Obergföllová zaostala o 61 cm.

Názory

Podľa Andreasa Thorkildsena má predpoklady, aby hodila 75 metrov.
Wulverdinghe

Poloha

Obec má rozlohu 2,92 km². Najvyšší bod je položený 72 m n. m. a najnižší bod 14 m n. m.

Obyvateľstvo

Počet obyvateľov obce je 303 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lockheed L-1049 Super Constellation

Motory

Prvá dopravná verzia XC-69 Constellation bola v prototype vybavená motormi firmy Hughes Tool Company. V ďalších verziách bol nahradený motorom Pratt & Whitney R-2800. Neskorším predĺžením trupu lietadla Constellation vzniklo lietadlo Super Constellation a v ňom boli použité motory Wright R-3350.
Arsonval

Poloha

Obec má rozlohu 7,58 km². Najvyšší bod je položený 271 m n. m. a najnižší bod 147 m n. m.

Obyvateľstvo

Počet obyvateľov obce je 342 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Modul (stavebníctvo)

Modul (lat.) je v architektúre základná jednotka miery odvodená priamo zo stavby, podľa ktorej sa určujú proporcie stavby. Využíva sa aj pri typizácii a normalizácii stavebných prvkov, konštrukcií a pod.

Príklad

Modulom sa rozumie napríklad výška tehly v obvodovom murive, ktorá je 25 cm. Ide o modul štandardne používaný na Slovensku a v iných krajinách.
CHK Junosť-Minsk

Najväčšie úspechy

V sezóne 2005/06 získal majstrovský titul, keď vo finále porazil miestneho rivala Dinamo (vedené slovenským trénerom Ľubomírom Pokovičom). Klub v roku 2007 v maďarskom meste Stoličný Belehradi prekvapujúco vyhral Kontinentálny pohár, keď vo finále porazil ruský Avangard Omsk 1:0 po samostatných nájazdoch.
Rada slobodného Česko-Slovenska

Činnosť

Na pôde RSČ sa stretávali rôzne politické skupiny česko-slovenského prevažne pofebruárového exilu. Dominovali bývalí predstavitelia Národného frontu zastávajúci v rokoch 1945-48 významné politické funkcie v Česko-Slovensku a často sami zodpovední za politiku, ktorá vyústila do komunistického prevratu vo februári 1948.
Prvým predsedom RSČ bol Petr Zenkl (národní socialisté), podpredsedami  boli Jozef Lettrich (Demokratická strana), dr. Mikuláš Franek (Demokratická strana), dr. Josef Černý (agrárnici), dr. Jozef Dieška (Strana slobody), Václav Majer (sociálna demokracia), dr. Adolf Procházka (lidovci) a býv. čsl. diplomati dr. Arnošt Heidrich, dr. Štefan Osuský, dr. Ján Papánek, dr. Juraj Slávik.
V roku 1957 sa americká strana kvôli pretrvávajúcim vnútorným rozporom v RSČ rozhodla ukončiť jej financovanie, RSČ po roku 1967 prakticky nevyvíjala žiadnu činnosť. 
Po novembri 1989 nadviazala spoluprácu s politickou reprezentáciou v Česko-Slovensku a exponovala sa pre zachovanie spoločného štátu. Po rozdelení Česko-Slovenska bola v roku 1993 reorganizovaná na Radu vzájomnosti Čechov a Slovákov (predseda Mojmír Povolný).

Iné politické exilové organizácie

V exile prebiehal politický zápas medzi jednotlivými emigrantskými organizáciami. V Londýne pôsobil Český národný výbor (ČNV) pod vedením gen. Lva Prchalu združujúci protibenešovskú nesocialistickú opozíciu. Slovenských autonomistov reprezentovali konkurenčné projekty v Mníchove: Slovenský oslobodzovací výbor (SOV) Ferdinanda Ďurčanského a Slovenská národná rada v zahraničí (SNRvZ) Karola Sidora a neskôr Matúša Černáka.
Teológia oslobodenia

Teológia oslobodenia bola najpopulárnejšou stránkou katolicizmu v Latinskej Amerike, najmä v Brazílii a Strednej Amerike v 70. rokoch 20. storočia; snažila sa v snahe o zmiernenie náročných životných podmienok chudobných vrstiev obyvateľstva Latinskej Ameriky vytvoriť z tzv. "Katolíckej akcie" radikálnu politickú silu, pôsobiacu zo základní organizovaných na spôsob komunistických buniek (tzv. "basis communities") a v najviac vyhranených formách dokonca obhajujúcich právo použiť pri zvrhnutí despotických pravicových režimov násilie.
Za hlavných predstaviteľov sú považovaní teológovia Gustavo Guttierez a Leonardo Boff.
Vstupné zariadenie

Vstupné zariadenie alebo vstupná jednotka je periférne zariadenie (hardvér) počítača, ktorá umožňuje vstup údajov alebo signálov do počítača za účelom ich ďalšieho spracovania alebo ich využitia pre riadenie počítača a k nemu pripojených zariadení. Vstupné zariadenie transformuje informácie z “vonkajšieho” sveta do formy použiteľnej pre počítač. Vstupné zariadenia často slúžia užívateľovi – človeku ktorý ich používa pre zadanie príkazov, alebo ďalších informácií spracovávaných počítačom. Počítač odpovedá užívateľovi pomocou výstupných zariadení počítača. Niektoré zariadenia sú kombinované vstupno-výstupné zariadenia.
Typickým príkladom vstupného zariadenia je klávesnica, alebo myš.

Príklady vstupných jednotiek

Nie je možné vymenovať všetky používané vstupné zariadenia. Ďalej uvádzame len príklady najčastejšie používaných vstupných zariadení vo výpočtovej technike.

Iné

Vstupnou jednotkou môže byť aj akýkoľvek snímač fyzikálnej veličiny pripojiteľný k počítaču (snímače teploty, tlaku, rýchlosti vetra, kinematické snímače (rýchlosť, zrýchlenie ...), IRC snímače ...)
Cimetière du Montparnasse

História

Pôvodne sa v týchto miestach nachádzali tri poľnohospodárske usadlosti. V 17. storočí tu vznikol súkromný cintorín pre duchovných z farnosti Saint-Jean-de-Dieu.
Na počiatku 19. storočia vtedajší parížsky prefekt Nicolas Frochot nechal vykúpiť tunajšie pozemky a zriadil tu jeden z troch veľkých cintorínov za vtedajšími hradbami Paríža. Prvý pohreb sa konal dňa 25. júla 1824.
Medzinárodná stupnica obťažnosti riek

Medzinárodná stupnica obťažnosti riek je stupnica, ktorá delí rieky na stojaté (stupne ZWA až ZWC) a tečúce (WWI-WW6). Skratka WW pochádza z anglického Wild Water (divoká voda) alebo nemeckého výrazu Wildwasser (divoká voda).
Aktuálna stupnica rozoznáva nasledujúce stupne obťažnosti:
Berche

Poloha

Obec má rozlohu 3,11 km². Najvyšší bod je položený 448 m n. m. a najnižší bod 305 m n. m.

Obyvateľstvo

Počet obyvateľov obce je 465 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Kazachstanu

Vlajka Kazachstanu – po vyhlásení nezávislosti bola zavedená modrá vlajka nesúca žltého stepného orla, slnko a pri žrdi žltý národný ornament. Táto vlajka bola zavedená 4. júna 1992 a nahradila vlajku Kazašskej SSR (Sovietskej socialistickej republiky).

História vlajok Kazachstanu

Prvá vlajka Kazachstanu zavedená v roku 1937 niesla dva žlté nápisy: kazašský latinkou písaný (Qazaq SSR) a ruský azbukou písaný (Kazachskaja SSR). Nad nimi sa nachádzal kosák a kladivo. Vlajka zo štyridsiatych rokoch niesla opäť dva nápisy, teraz už obe v azbuke kazašský (Kazak, SSR) a ruský (Kazachskaja SSR). Veľké žlté kladivo a kosák sa nachádzali pri žrdi. Dňa 24. 1. 1953 bola zavedená sovietska vlajka s modrým pruhom v dolnej časti vlajky.
Po vyhlásení nezávislosti bola zavedená modrá vlajka nesúca žltého stepného orla, slnko a pri žrdi žltý národný ornament.
Michal Novák

Život

V roku 1971 získal titul MVDr. v odbore veterinárskeho lekárstva na Univerzite veterinárskeho lekárstva v Košiciach. Následne do roku 1978 ďalej pôsobil na univerzite ako doktorand a odborný asistent. V rokoch 1978-1980 pracoval na Helmitologickom ústave SAV (dnes Parazitologický ústav SAV) v Košiciach. Neskôr v rokoch 1980-1995 na Virologickom ústave SAV v Bratislave. V roku 1985 získal Národnú cenu za medicínu. V tomto období absolvoval post-doktorandskú prax na Univerzite v Cambridge v Spojenom kráľovstve. Od roku 1996 vedie Neuroimunologický ústavu SAV. Na Slovensku sa venuje výchove mladých vedeckých pracovníkov v Neuroimunologickom inštitúte Slovenskej akadémie vied (SAV). Je spoluzakladateľom Centra Memory v Bratislave, ktoré od roku 2002 poskytuje komplexné služby pacientom chorým na Alzheimerovu chorobu.
Saint-Jean-de-Paracol

Poloha

Obec má rozlohu 7,08 km². Najvyšší bod je položený 726 m n. m. a najnižší bod 316 m n. m.

Obyvateľstvo

Počet obyvateľov obce je 115 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montréal (Gers)

Poloha

Obec má rozlohu 63,05 km². Najvyšší bod je položený 183 m n. m. a najnižší bod 73 m n. m.

Obyvateľstvo

Počet obyvateľov obce je 1 256 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Muskovit

Charakteristika

Tento minerál vytvára tabuľkovité hexagonálne alebo pseudohexagonálne kryštály, veľmi často zdvojčatené. Prizmatické plochy zvierajú takmer 60° uhly, preto majú niektoré kryštály kosoštvorcový obrys. Môže však mať aj šupinkovitý a kryptokryštalický habitus. Často sa vyskytuje v podobe kompaktnej šupinkovitej masy (tzv. sericit). Býva bezfarebný alebo sivý so žltkastým, zeleným (fuchsit), hnedým alebo červeným odtieňom. Vryp má bezfarebný. Je to priehľadný až priesvitný minerál so skleným alebo perleťovým leskom. Má tvrdosť 2,5 až 4 v závislosti od smeru. Patrí medzi dioktaédrické sľuby, s ktorými je obmedzene miešateľný. Izoštruktúrny s paragonitom, od ktorého ho možno odlíšiť len pomocou difrakčných metód.

Vznik

Vzniká vo vyvretých horninách, ako sú granitoidy. Okrem toho vzniká v premenených horninách, napr. v kryštalických bridliciach. Na muskovit sú bohaté najmä svory, kde vzniká v chloritovej zóne metamorfózy.

Poznávanie

Muskovit je nerozpustný v kyselinách, je vynikajúco štiepateľný, tenké lupienky minerálu sú priehľadné.

Výskyt

Bežný minerál granitov, granodioritov a mnohých ďalších vyvrelých, premenených a zriedkavo aj usadených hornín, hlavne v pieskoch a pieskovcoch. V sedimentoch môže často tvoriť jemné povlaky na plochách vrstvovitosti, keďže kvôli svojej veľkej ploche v suspenzii klesá len pomaly. Prítomnosť muskovitu v sedimentoch je znakom erózie vyvretých alebo premenených hornín. Muskovit odoláva dobre zvetrávaniu a môže byť odnesený aj relatívne ďaleko od svojej zdrojovej oblasti.

Na Slovensku

Pekný hrubolupenitý muskovit je pomerne častý v žulových pegmatitoch Malých Karpát, Veľkej Fatry, Nízkych, Vysokých a Západných Tatier.

Vo svete

V Česku je známy výskyt veľkých kryštálov do priemeru 30 cm v pegmatitoch na lokalite Kříženec juhovýchodne od Mariánských Lázní, kde bol v minulosti aj ťažený. Ťažil sa tiež z pegmatitov Na Babe pri Domažliciach. Mineralogické výskyty sú tiež pri Otove, Sušici, Písku, Dolných Boroch, Maršíkove a Kutnej Hore.
Najväčší vyťažený monokryštál muskovitu z bane Inikurti v oblasti Nellor v Indii mal priemer 3 metre a dĺžku 5 metrov a vážil 85 ton. Z Ruska sú známe z lokalít Alabaška pri Murzinke a Mamsk v pohorí Ural. V Južnej Amerike sú známe lokality v baniach Rusko a Cruzeiro v oblasti Minas Gerais v Brazílii. Veľké kryštály sú tiež známe z Custeru v Južnej Dakote v USA, alebo z Mattawanu v Kanadskej provincii Ontário. Známe ložiská sú aj v Japonsku, Juhoafrickej republike a na Madagaskare.

Použitie

V praxi sa využíva ich priezračnosť a dokonalá štiepateľnosť na malé lupienky, ktoré majú vynikajúce elektroizolačné a tepelnoizolačné vlastnosti (teplota tavenia 1300-1400°C), chemickú stálosť a priezračnosť. Ťaží sa prakticky len z žulových pegmatitov. Z veľkých kryštálov sa zhotovujú priezory a okienka pecí, či ochranné okuliare. Práškový muskovit sa používa na výrobu izolátorov a bronzovej farby.
Daravandú

Daravandú (maldiv. ދަރަވަންދޫ‎) je jeden z obývaných ostrovov na atole Bá na Maldivách. Počet obyvateľov je 959 (jún 2006), dĺžka ostrova 1 130 m, šírka 480 m. Vzdialenosť od hlavného mesta Male je 116,30 km.
Bitschwiller-lès-Thann

Poloha

Obec má rozlohu 12,64 km². Najvyšší bod je položený 1 183 m n. m. a najnižší bod 344 m n. m.

Obyvateľstvo

Počet obyvateľov obce je 2 015 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Joinville-le-Pont

Poloha

Obec má rozlohu 2,3 km². Najvyšší bod je položený 61 m n. m. a najnižší bod 33 m n. m.

Obyvateľstvo

Počet obyvateľov obce je 17 953 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veronika Zemanová

Životopis

Pred začatím kariéry v pornopriemysle pracovala ako fotografka. Do modelingovej scény sa dostala v roku 1997. Vystupovala pod pseudonymom Eva. Má za sebou stovky výstupov (fotky, filmy) a je na obaloch najpopulárnejších erotických časopisoch sveta. Pózovala tiež pre mnoho webových stránok, napr. Suze.net (Suze Randall). Patrí medzi najvychýrenejšie české modelky a dodnes je považovaná za jednu z najkrajších žien vo svete modelingu. Je viac uznávaná a obľúbená v zahraničí než v rodnom Česku. Od roku 2003 je jej mužom Francis Oswald Urs Schnetzler. Kariéru pornoherečky ukončila v roku 2004.
V roku 2005 Jayson Rothwell natočil film Zemanovaload, kde spisovateľ John Davies (Ed Byrne) ľúbi Veroniku Zemanovú.
Faidra

Faidra alebo Faidré alebo Fédra (po grécky Φαίδρα - Faidra alebo Φαίδρη - Faidré; lat. Phaedra) je v gréckej mytológii dcéra krétskeho kráľa Minoa a jeho manželky Pasifaé. Mala štyroch bratov - Deukalióna, Glauka, Androgea a Katrea - a staršiu sestru Ariadnu.
Syn aténskeho kráľa Aigea Théseus priplával na Krétu, aby v preslávenom labyrinte zabil Minotaura - obludu s telom muža a hlavou býka. Vtedy sa do neho zamilovala jej sestra Ariadna a pomohla mu ťažkú úlohu splniť: pred vstupom do labyrintu mu dala klbko nití, ktoré Théseus za sebou rozmotával. Dostal sa k býčej oblude dlhými temnými a zložitými chodbami, aby s ňou podstúpil ťažký boj. Nakoniec býka prepichol mečom a zvíťazil. Pomocou Ariadniných nití sa dokázal vrátiť späť k východu z labyrintu. Atény aj Kréťania si vydýchli, že nebezpečná obluda je preč.
Théseus si mal vziať Ariadnu za manželku, ale nestalo sa to, či už z vôle bohov alebo (ako sa uvádza iná verzia) preto, že to Théseus nakoniec nechcel urobiť.
V najbližších rokoch prežil Théseus mnohé dobrodružstvá, stal sa athénským kráľom, oženil sa s Antiopou, vodkyňou Amazoniek. Tá však v boji zomrela. Théseus prežil mnohé dobrodružstvá, ale vrátil sa zase do Atén a oženil sa druhýkrát - s Faidrou. Mali všetky predpoklady pre šťastné manželstvo.
Faidra sa však zamilovala do Théseovho syna z prvého manželstva - Hippolyta. Bola z toho tragédia, ktorá skončila Hippolytovou smrťou a Faidrinou samovraždou. Príbeh má niekoľko verzií. Jedna hovorí, že sa láske bránila a vzala si život, aby zachránila svoju aj manželovu česť. Podľa inej verzie ona sama Hippolyta zvádzala, bola však odmietnutá a z urazenej samoľúbosti ho obvinila, že bola zvedená. Keď vyšla pravda najavo, spáchala samovraždu.
Théseus požiadal boha Poseidóna, aby Hippolyta zahubil. Poseidón poslal netvora, ktorý splašil kone a tí Hippolyta udupali k smrti.
Chamberí (stanica metra)

Chamberí je stanica metra v centre španielskeho hlavného mesta Madridu. V súčasnosti nefunguje pre cestujúcich, v roku 1966 bola zatvorená.

Dejiny

Nachádza sa na linke 1 madridského metra medzi stanicami Bilbao a Iglesia. Prvú trasa metra v Madride otvoril 17. októbra 1919 kráľ Alfonz XIII. Viedla od stanice Sol (z námestia Puerta del Sol) na sever do stanice Cuatro Caminos. Trasa mala asi 3,5 km a 8 staníc, medzi ktorými bola aj stanica Chamberí.

Súčasnosť

V auguste 2008 bola znovuotvorená ako múzeum. Vstupné sa neplatí a návštevníci sa môžu prechádzať po priestoroch starej stanice a dostať sa až na nástupište. Koľajisko je od nástupišťa oddelené vysokou sklenenou stenou a tak návštevníci majú možnosť vidieť plnú prevádzku metra linky 1 - vlaky stanicu, samozrejme, míňajú.
V areáli sa nachádzajú staré mapy, tabule, nástenky a rôzne informácie, ktoré súviseli s chodom metra v Madride v minulosti.
Vstup do múzea sa nachádza na križovatke ulíc Calle de Luchana a Calle de Sta Engracia.
Vernet

Poloha

Obec má rozlohu 10,53 km². Najvyšší bod je položený 174 m n. m. a najnižší bod 157 m n. m.

Obyvateľstvo

Počet obyvateľov obce je 2 215 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aak (loď)

Aak alebo ak  je dlhá riečna nákladná loď s plochým dnom a bez väzu (resp. so širokým väzom) určená na prepravu hromadného nákladu (napr. vína), ktorá sa vyskytovala v minulosti (od vrcholného stredoveku) v Porýní (Rýn, Ruhr, Mosela) a dnes už len na dolnom Rýne. V minulosti mohla mať niekedy aj plachty a ohnuté bočné steny, dnes už má len rovné bočné steny a je to takmer výlučne len vlečená loď. V holandčine slovo aak znamená okrem spomenutého typu lode aj určitý typ malých lodí alebo všeobecne veslicu. Vo Frízsku má slovo aak iný význam - znamená (vnútrozemskú alebo námornú) rybársku loď, prípadne menej často obytnú loď (archu) či vlečenú loď.
Dombóvársky okres

Dombóvársky okres (maď. Dombóvári járás) je okres v Maďarsku v župe Tolna. Jeho správnym centrom je mesto Dombóvár.
Saint-Hilaire-de-Lavit

Poloha

Obec má rozlohu 10,31 km². Najvyšší bod je položený 927 m n. m. a najnižší bod 333 m n. m.

Obyvateľstvo

Počet obyvateľov obce je 114 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sévignacq-Meyracq

Poloha

Obec má rozlohu 14,81 km². Najvyšší bod je položený 618 m n. m. a najnižší bod 296 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Cesnak

Životopis

Po maturite na Strednej škole umeleckého priemyslu v Bratislave (1956), absolvoval 1963 Vysokú školu výtvarných umení v Bratislave. Venuje sa voľnej grafike a ilustrátorskej tvorbe.
Saint-Marceau (Sarthe)

Poloha

Obec má rozlohu 8,91 km². Najvyšší bod je položený 107 m n. m. a najnižší bod 52 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bimont

Poloha

Obec má rozlohu 6,81 km². Najvyšší bod je položený 184 m n. m. a najnižší bod 89 m n. m.

Obyvateľstvo

Počet obyvateľov obce je 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Paray-le-Monial (obec)

Poloha

Obec má rozlohu 25,2 km². Najvyšší bod je položený 304 m n. m. a najnižší bod 234 m n. m.

Obyvateľstvo

Počet obyvateľov obce je 9 094 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Čajka

Životopis

Pochádzal zo známej národoveckej rodiny. Základné vzdelanie získal v Mošovciach, maturoval na gymnáziu v Banskej Bystrici, medicínu študoval v Budapešti a v Prahe. Lekár v Bardejove, riaditeľ-primár tamojšej nemocnice (1932).  Jeden z vynikajúcich slov. lekárov-chirurgov a budovateľov slov. zdravotníctva svojich čias. Dozorca v bardejovskom evanjelickýa.v. cirkevnom zbore (od roku 1932).
Salles (Lot-et-Garonne)

Poloha

Obec má rozlohu 21,58 km². Najvyšší bod je položený 196 m n. m. a najnižší bod 84 m n. m.

Obyvateľstvo

Počet obyvateľov obce je 314 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Séglin

Poloha

Obec má rozlohu 9,4 km². Najvyšší bod je položený 74 m n. m. a najnižší bod 12 m n. m.

Obyvateľstvo

Počet obyvateľov obce je 468 (2009).
Nasledujúci graf zobrazuje vývoj počtu obyvateľov v obci.
Zdroje: INSEE